《题射洪显惠庙》
宋代·程公许

灵皇夙嗜祗江山，卜宅烟霞缥缈间。
带水净涵青黤黮，画屏中嵌玉孱颜。
耽耽洞府自宫阙，袅袅天风来佩环。
一炷炉烟通胖蚃，愿开晴景遍人间。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。